Խորեն Հակոբյան

Խորեն Զավենի Հակոբյան (), հայ նկարիչ։ Նկարազարդել է ավելի քան 300 գիրք և ստեղծել հայկական «Սասնա Ծռեր» էպոսի առաջին ամբողջական, այն է ամենամանրամասն՝ ավելի քան 220 տեսարաններով նկարազարդումների շարքը։

Կենսագրություն 
1964 թվականին ավարտել է Երևանի գեղարվեստի ուսումնարանը, 1972 թվականին՝ Երևանի գեղարվեստա-թատերական ինստիտուտը։ 1971-1983 թվականներին եղել է հայկական հեռուստատեսության բեմադրող նկարիչ,
1983-1987 թվականներին՝ «Գարուն» ամսագրի գեղարվեստական խմբագիր, 1987-1992 թվականներին՝ «Արևիկ» մանկական հրատարակչության գլխավոր նկարիչ։ 1992 թվականից ի վեր Խորեն Հակոբյանը ստեղծագործում է որպես ազատ նկարիչ՝ համագործակցելով տեղական և միջազգային հրատարակչատների և արվեստի կոլեկցիոներների հետ։ Նրա գրքերը բազմիցս ցուցադրվել են միջազգային գրքի փառատոներում (Ֆրանկֆուրտյան գրքի տոնավաճառ, Մոսկվայի գրքի ցուցահանդես)։

Հայաստանի Հանրապետության անկախության հռչակումից ի վեր նորանկախ հանրապետության և ԱՄՆ արևմտյան նահանգների հայկական դպրոցների դասագրքերից շատերը նկարազարդվել են Խորեն Հակոբյանի կողմից։ Նա յուրովի ներդրումն է ունեցել հայկական պետականության և հայ ազգի ինքնության վերածննդի այս գործընթացում․ ստեղծել է «Սասնա ծռեր» էպոսի ամենամանրամասն նկարազարդումների շարքը` ավելի քան 220 փոքր ֆորմատի, ջրաներկով և պաստելով նկարված աշխատանքներ և 33 մեծամասշտաբ գործեր, որոնք ներկայացնում են էպոսի բոլոր ճյուղերի կարևորագույն հատվածները։ 1994 թ․ Խորեն Հակոբյանն առաջին անգամ հանրությանն է ներկայացրել «Սասնա Ծռեր» շարքի իր մեծամասշտաբ գործերն անհատական ցուցահանդեսի ընթացքում։ Ցուցահանդեսի բացման խոսքի ընթացքում հայ մեծանուն նկարիչ Գրիգոր Խանջյանն այսպես է գնահատել նկարչի աշխատանքը․ 

Խորեն Հակոբյանի նախագծերի շարքին են պատկանում Հայ կաթողիկոսների դիմանկարների ամբողջական շարքը, հայ ճարտարապետական գոհարների և բնապատկերների ծավալուն շարքը մետաքսագրական հեղինակային տեխնիկայով և պաստելով։

Պատկերազարդումներ 
 «Ինչ է, ով է» մանկական քառահատոր հանրագիտարանի հայ իրականությանը վերաբերող հոդվածները, 1985 - 1987
 «Սասնա ծռեր» էպոսի և հայոց պատմությանը նվիրված գրքերի շարքը, 1992 - 1998
 «Ամենայն հայոց կաթողիկոսներ» գիրքը, 2001
 Հովհաննես Թումանյանի «Հեքիաթներ» գիրքը, 2002
Սարգիս Հարությունյանի «Հայ հին վիպաշխարհ» գիրքը, 2004
Հայ գրողների նկարների լիարժեք հավաքածու, 2008
Խնկո Ապոր «Առակներ» գիրքը, 2009
Հայոց լեզվի և հայոց պատմության դասագրքեր ԱՄՆ-ի արևմտյան նահանգներում գործող հայկական դպրոցների համար, 2002 - 2009
Վաչագան Սարգսյանի «Այբբենարանը» և տարրական դպրոցի մայրենի լեզվի դասագրքեր, 1998 - 2021
Հովհաննես Թումանյանի «Բալլադներ» գիրքը, 2016 
Նաիրի Զարյանի «Սասունցի Դավիթ» հայ ժողովրդական դյուցազնավեպ, 2016

Ծանոթագրություններ

Արտաքին հղումներ 
 Խորեն Հակոբյան 

Հայ նկարիչներ
1945 ծնունդներ
Ապրիլի 22 ծնունդներ
Նորաշեն գյուղում ծնվածներ
Երևանի պետական գեղարվեստաթատերական ինստիտուտի շրջանավարտներ